Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6479

8. évfolyam Hallott szöveg értése A tanuló legyen képes – utasításokat megérteni, azokra cselekvéssel válaszolni; – jórészt ismert nyelvi eszközökkel megfogalmazott kéréseket, kérdéseket, eseményeket megérteni; – jórészt ismert nyelvi eszközökkel megfogalmazott, kb. 100 szavas szövegből fontos információkat kiszűrni, annak lényegét megérteni, ismeretlen nyelvi elem jelentését kikövetkeztetni, a lényeges információt a lényegtelentől elkülöníteni. Beszédkészség A tanuló legyen képes – jórészt ismert nyelvi eszközökkel megfogalmazott kérdésekre egyszerű mondatokban válaszolni; – egyszerű mondatokban közléseket megfogalmazni; – kérdéseket feltenni; – eseményeket elmesélni; – megértési probléma esetén segítséget kérni; – egyszerű párbeszédekben részt venni. Olvasott szöveg értése A tanuló legyen képes – jórészt ismert nyelvi elemek segítségével megfogalmazott szövegben az ismeretlen nyelvi elemek jelentését kikövetkeztetni; – kb. 100 szavas, jórészt ismert nyelvi eszközökkel megfogalmazott szövegben a fontos információkat megtalálni, a lényeges információkat a lényegtelentől elkülöníteni; – kb. 100 szavas, jórészt ismert nyelvi elemek segítségével megfogalmazott szöveg lényegét megérteni, egyszerű történetet megérteni. Íráskészség A tanuló legyen képes – ismert nyelvi eszközökkel megfogalmazott szöveget diktálás után leírni; – egyszerű közléseket és kérdéseket írásban megfogalmazni; – egyszerű, strukturált szöveget (üzenet, üdvözlet, baráti levél) létrehozni; – ismert struktúrák felhasználásával tényszerű információt közvetítő, kb. 50 szavas szöveget írni. 2006/20/II. szám Tematikus tananyag, tanulási program 9–10. évfolyam A Német nyelv tanulásának céljai a 9–10. évfolyamon A 9–10. évfolyamon tudatosuljon a tanulókban az a tény, hogy anyanyelvükön kívül idegen nyelven is kifejezhetik önmagukat. Fedezzék fel az életkoruknak és egyéniségüknek megfelelő sajátos idegennyelv-tanulási módszereket. Tanári segítséggel ismerkedjenek meg a tananyagban előforduló nyelvtani szerkezetekkel, tudatosuljon bennük képzésük és használatuk. Ébredjen fel érdeklődésük más népek élete és kultúrája iránt. Merjenek idegen nyelven megszólalni, fokozatosan növekedjen bátorságuk és önbizalmuk ezen a téren. Tudjanak információt adni és fogadni saját közvetlen világukról. A tanulók szilárdítsák meg, mélyítsék el eddigi nyelvtani ismereteiket. Ismerkedjenek meg új szerkezetekkel is. Fokozatosan tudatosodjanak a tanulókban az anyanyelv és a német nyelv rendszere közötti különbségek és egyezések (kontrasztivitás). Tudjanak különbséget tenni a német nyelv alapvetőbb stílusrétegei (baráti, hivatalos, stb.) között. Ismerjék meg a német kultúra legalapvetőbb viselkedési szabályait. Váljanak egyre tudatosabbá a tanulókban a nyelvhelyességi, a nyelvtani ismeretek, az alkalomhoz illő nyelvhasználat. Törekedjenek megteremteni a forma, a tartalom és a stílus egységét. A nyelvhelyesség és beszédfolyamatosság terén fejlődjenek dinamikusan. TEMATIKUS TANANYAG TANULÁSI PROGRAM I. BESZÉD ÉS KOMMUNIKÁCIÓS KULTÚRA BESZÉD ÉS KOMMUNIKÁCIÓS KULTÚRA TANULÁSA 1. Német nyelvi tevékenységek (beszédértés-beszéd) és kommunikációs magatartás Német nyelvi tevékenységek (beszédértés-beszéd) és kommunikációs magatartás tanulása, gyakorlása 1.1. német nyelvű utasítások német nyelvű utasítások adása, végrehajtása, megértésük jelzése 1.2. személyek, tárgyak, helyek, jelenségek (pl. utazási helyzet) megnevezése képek alapján személyek, tárgyak, helyek, jelenségek (pl. utazási helyzet) megnevezése, egyszerű és bővített mondatok alkotása, illetve azok befogadása (10-15 mondat) 1.3. mondatalkotás egyszerű mondatok alkotása, illetve azok befogadása személyről, mindennapi eseményekről a tanult témakörök alapján (12-18 mondat) 1.4. dialógusok, versek, dalok, szövegek reprodukálása a megtanult dialógusok, versek, dalok, szövegek reprodukálása, illetve azok befogadása

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes